འཇར་པན་ཕྱོགས་ཀྱི་སྲིད་འཛིན་ཏང་གི་འགན་ཁུར་པས་བསྟན་དོན།ཙུང་ལི་ལིས་ཁི་ཆང་གིས་འཇར་པན་དང་ཀྲུང་གོས་ཞི་བདེའི་མཛའ་མཐུན་ཆིངས་ཡིག་བཀོད་ནས་ལོ་འཁོར་བཞི་བཅུ་ལོན་པའི་སྐབས་སུ་འཇར་པན་ལ་འཚམས་འདྲི་བྱས་ཏེ།འཇར་པན་དང་ཀྲུང་གོའི་འབྲེལ་བ་ཡང་བསྐྱར་རྒྱུན་ལྡན་གྱི་ལམ་དུ་སྐྱོད་དུ་བཅུག་པས།འཇར་པན་ཕྱོགས་ཀྱིས་དེར་གཟེངས་བསྟོད་ཆེན་པོ་བྱེད་བཞིན་ཡོད།སྲིད་འཛིན་ཏང་ཡིན་པའི་ཆ་ནས།འཇར་པན་གྱི་རང་དབང་དམངས་གཙོ་ཏང་དང་གུང་མེན་ཏང་གིས་ཀྲུང་གོའི་བར་གྱི་ཏང་ཁག་གི་འགྲོ་འོང་ལ་ཤུགས་བསྣན་ནས།མུ་མཐུད་དུ་འཇར་པན་དང་ཀྲུང་གོའི་འབྲེལ་བ་གོང་འཕེལ་སྔར་ལས་ཆེན་པོ་གཏོང་བར་འབད་བརྩོན་ལྷོད་མེད་བྱེད་འདོད་ཡོད།